Kommissionen tog i sit forslag til bevillinger på EGFL's budget for 2018 hensyn til de forventede samlede formålsbestemte indtægter og anmodede i forslaget til budget for 2018 om et bevillingsniveau, der er beregnet ved at trække de anslåede formålsbestemte indtægter fra det anslåede behov. Budgetmyndigheden vedtog EGFL-budgettet under hensyntagen til de forventede formålsbestemte indtægter.

·Kommissionens seneste skøn over de bevillinger, der er behov for til finansiering af markedsforanstaltninger og direkte betalinger,

I henhold til disse bestemmelser kan formålsbestemte indtægter anvendes til at finansiere alle former for EGFL-udgifter. Hvis ikke alle disse indtægter anvendes i regnskabsåret, vil de automatisk blive fremført til det følgende regnskabsår .

Forskellen mellem forpligtelses- og betalingsbevillingerne skyldes, at der anvendes opdelte bevillinger til visse foranstaltninger, der gennemføres direkte af Kommissionen. Disse vedrører hovedsagelig salgsfremstød for landbrugsprodukter, politisk strategi og koordineringsforanstaltninger.

EU's budget for 2018 blev vedtaget af Europa-Parlamentet den 30. november 2017. Budgettet omfattede forpligtelses- og betalingsbevillinger til Den Europæiske Garantifond for Landbruget (EGFL) på henholdsvis 43 235 mio. EUR og 43 189 mio. EUR til direkte betalinger og markedsrelaterede udgifter.

·872 mio. EUR til driftsfondene for producentorganisationer i frugt- og grøntsagssektoren og

·17 402 mio. EUR til grundbetalingsordningen.

Af bilaget, der viser den foreløbige gennemførelse af 2018-budgettet, fremgår budgetbevillingerne på artikelniveau til frugt- og grøntsagssektoren og for afkoblede direkte betalinger uden hensyntagen til ovennævnte formålsbestemte indtægter. De viser vedtagne bevillinger for disse artikler, som beløber sig til henholdsvis 531,8 mio. EUR og 34 309,1 mio. EUR.

Sammen med indtægterne til disse artikler er beløbene i budgettet for 2018 på i alt 931,8 mio. EUR for frugt og grøntsager og 35 385 mio. EUR for afkoblede direkte betalinger.

3.Bemærkninger angående den foreløbige gennemførelse af EGFL-budgettet for 2018

I denne rapport redegøres der for den foreløbige gennemførelse af EGFL-budgettet for 2018. For nærmere oplysninger henvises til bilaget. De samlede udgifter på 43 926,6 mio. EUR omfatter primært EGFL-udgifter under delt forvaltning i perioden mellem den 16. oktober 2017 og den 15. oktober 2018 som anmeldt af medlemsstaterne og nedsættelser af månedlige betalinger i løbet af regnskabsåret. Beløbet omfatter endvidere et overslag over udgifter under direkte forvaltning på ca. 15,6 mio. EUR, der forventes afholdt frem til den 31. december 2018.

I det følgende anføres korte bemærkninger til visse budgetartikler, der udviser de største afvigelser mellem de faktisk afholdte udgifter og de dertil svarende bevillinger på budgettet for 2018.

3.1.Markedsforanstaltninger

Udnyttelsen af bevillingerne til interventioner på landbrugsmarkederne var 351,3 mio. EUR højere end bevillingerne. Denne udnyttelse omfatter et overslag på 6,4 mio. EUR over udgifter inden for rammerne af direkte forvaltning, der forventes afholdt frem til den 31. december 2018, for salgsfremmende foranstaltninger. Når der tages højde for de formålsbestemte indtægter på 400 mio. EUR, der er afsat til ordningen for frugt og grøntsager, fremkommer der imidlertid et underforbrug på -48,7 mio. EUR (eller kun -1,8 %).

3.1.1.Frugt og grøntsager

Ved dette tilsyneladende overforbrug på 333,3 mio. EUR er der ikke taget hensyn til de formålsbestemte indtægter, der er afsat til denne budgetartikel. Medregnes disse indtægter, er der et underforbrug på -66,7 mio. EUR (se fodnote (*) i bilaget). Dette skyldes hovedsagelig færre betalinger til producentorganisationernes driftsprogrammer i nogle medlemsstater.

3.1.2.Produkter henhørende under vinsektoren

Den endelige udnyttelse for denne budgetartikel medfører et underforbrug på -89,9 mio. EUR, som hovedsagelig skyldes betalinger i nogle medlemsstater, der er lavere end forventet.

3.1.3.Mælk og mejeriprodukter

Overforbruget på 167 mio. EUR i mælkesektoren skyldes salg af skummetmælkspulver med et tab og navnlig som følge af en værdinedskrivning ved årets udgang af lagrene af skummetmælkspulver.

3.1.4.Svinekød, æg og fjerkrækød, biavl og andre animalske produkter

I de foregående år omfattede denne budgetartikel udgifter til biavl og foranstaltninger til fordel for svinekødssektoren. I 2018 finansierer artiklen støtten til biavl og ekstraordinære markedsstøtteforanstaltninger i forbindelse med dyresygdomme. Dette års gennemførelsesmønster er derfor anderledes end den beregnede profil, der er baseret på tidligere års mønstre. De samlede udgifter til denne budgetartikel er 31,1 mio. EUR lavere end oprindeligt budgetteret, fordi de endelige udgifter, som medlemsstaterne havde anmeldt for ekstraordinære støtteforanstaltninger, var lavere end de beløb, der var afsat på budgettet.

3.1.5.Skoleordninger

I skoleåret 2017/18 er skolefrugt- og skolemælksordningerne, der tidligere var adskilt, blevet sammenlagt. Udgiftsprofilen for denne budgetartikel (05 02 18) er udarbejdet på grundlag af gennemførelsesmønstret for de tidligere adskilte skoleordninger. De samlede udgifter til denne budgetartikel ved årets udgang viser sig at være 32,2 mio. EUR lavere end budgetteret.

3.2.Direkte betalinger